sagorsarker/bangla-wikipedia huggingface dataset:
নাইজেরিয়া অলিম্পিক কমিটি

নাইজেরিয়া অলিম্পিক কমিটি (; এছাড়াও সংক্ষেপে আইওসি কোড এনজিআর দ্বারা পরিচিত) হলো নাইজেরিয়ার জাতীয় অলিম্পিক কমিটি। এই সংস্থাটির ১৯৫১ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর নাইজেরিয়ার লাগোসে অবস্থিত।
বর্তমানে নাইজেরিয়া অলিম্পিক কমিটির সভাপতির দায়িত্ব পালন করছেন হাবু আহমদ গুমেল, যিনি ২০১৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন বাবাতুন্দে পপুলা।
১৯৫১ সালে নাইজেরিয়ার বহু-ক্রীড়ার সর্বোচ্চ সংস্থা হিসেবে নাইজেরিয়া অলিম্পিক কমিটি প্রতিষ্ঠিত হয়েছে। চার্লস নিউহ্যাম এই সংস্থার প্রথম সভাপতির দায়িত্ব পালন করেছেন, যিনি ১৯৫১ হতে ১৯৫৩ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় ১ বছর পর নাইজেরিয়া ১৯৫২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
শার্লক হোমসের মূর্তি, লন্ডন

ভাস্কর জন ডাবলডে নির্মিত শার্লক হোমসের মূর্তি লন্ডনে হোমসের কাল্পনিক ঠিকানা ২২১বি বেকার স্ট্রিটের অনুমিত বাসস্থানের কাছে স্থাপিত। অ্যাবে ন্যাশনাল বিল্ডিং সোসাইটির অর্থায়নে নির্মিত ভাস্কর্যটি ১৯৯৯ সালের ২৩ সেপ্টেম্বর উন্মোচন করা হয়। শার্লকের সদর দফতর ছিল বিখ্যাত ঠিকানার কথিত স্থান বেকার স্ট্রিটে কোনো যুতসই জায়গা না পাওয়ায় হোমসকে বেকার স্ট্রিট টিউব স্টেশনের বাইরে মেরিলেবোন সড়কে স্থাপন করা হয়েছিল। ডাবলডে এর আগে সুইজারল্যান্ডের মেরিঞ্জেন শহরে হোমসের একটি মূর্তি স্থাপন করেছিলেন। ১৮৯৩ সালের গল্প "দ্য ফাইনাল প্রবলেম"-এর বর্ণনানুসারে এশহরের রেইচেনবাখ জলপ্রপাতের নিচে হোমসের মৃত্যু হয়েছিল।
"দ্য স্ট্র্যান্ড ম্যাগাজিনে" প্রকাশিত হোমসের গল্পগুলিতে তার স্রষ্টা আর্থার কোনান ডয়েলের বর্ণনা অনুযায়ী চিত্রকর সিডনি পেজেট অঙ্কিত পরিচ্ছদ অনুসারে ভাস্কর্যটি নির্মাণ করা হয়েছে। ভাস্কর্যে, হোমস একটি 'ইনভারনেস' আলখাল্লা ও 'ডিয়ারস্টকার' টুপি পরিহিত। সেসময় পরবর্তী প্রকাশিত গল্পের বর্ণনানুসারে হোমস ডান হাতে একটি তামাকের 'কালাবাশ' পাইপ ধরে আছেন।
এটি মেরিলেবোন সড়কে বেকার স্ট্রিট টিউব স্টেশনের বাইরে অবস্থিত, যা ২২১বি বেকার স্ট্রিটে হোমসের কাল্পনিক বাড়ি, এবং ২৩৭ এবং ২৪১ নম্বরের মধ্যে শার্লক হোমস যাদুঘরের দুই ব্লকের মধ্যে অবস্থিত।
১৯২৭ সালে জি কে চেস্টারটন প্রথম লন্ডনে হোমসের একটি মূর্তি স্থাপনের পরামর্শ দেন, কিন্তু তার প্রচেষ্টা ব্যর্থ হয়। ১৯৯৬ সালে লন্ডনের শার্লক হোমস সোসাইটি একটি নতুন প্রচারণা শুরু করে। এর আগে সভাপতি অ্যান্থনি হাউলেটের মতে, সোসাইটি "আমাদের বেকার স্ট্রিটের মাঝখানে একটি মূর্তি স্থাপন করা উচিত কিনা" তা নিয়ে বিতর্ক করতে এক বা দুই দশক কাটিয়েছিল"। প্রকল্প পরিচালনার জন্য শার্লক হোমস স্ট্যাচু কোম্পানি লিমিটেড প্রতিষ্ঠিত হয়েছিল। ১৯৯৮ সালে, অ্যাবে ন্যাশনাল হোমসের সাথে তাদের সংযোগের কারণে মূর্তিটির জন্য অর্থায়ন করতে সম্মত হয়েছিল। (তাদের সদর দপ্তর ছিল ২১৫−২২৯ বেকার স্ট্রিটে এবং তারা ২২১বি-তে ঠিকানায় আসা হোমসকে সম্বোধন করা যেকোনো চিঠির জবাব দেওয়ার জন্য একজন কর্মি নিয়োগ করেছিল।)
মেরিঞ্জেনে হোমসের প্রথম মূর্তির ভাস্কর জন ডাবলডে ১৯৯৮ সালের ৩১ মার্চ সালে নির্মাণের জন্য অনুমতি দেওয়া হয়েছিল। ঘোষণার পরে কিছু স্থানীয় বাসিন্দা এবং সেন্ট মেরিলেবোন সোসাইটি মূর্তিটি স্থাপনের বিরুদ্ধে কথা বলেছিল যে এটি "খুব উপযুক্ত নয়। এটি বেকার স্ট্রিটেই হওয়া উচিত ছিল, যা অনেক শান্ত।" ১৯৯৯ সালের ২৩ সেপ্টেম্বর ভাস্কর্যের আনুষ্ঠানিক উন্মোচন হয়েছিল।
২০১৪ সাল থেকে, ডাবলডের ভাস্কর্যটি লন্ডন জুড়ে অনেকগুলি "টকিং স্ট্যাচু"(কথা বলা মূর্তি)-এর একটি হিসেবে অন্তর্ভুক্ত করা হয়। পথচারীরা এসব মূর্তির সাথে থাকা একটি কিউআর কোড স্ক্যান করে বা একটি ওয়েব সংযোগে যুক্ত হয়ে মূর্তির বিষয় থেকে একটি কৃত্রিম টেলিফোন কল পেতে পারে৷ সেই কলের কথাগুলি ঔপন্যাসিক অ্যান্থনি হরোভিটজ লিখিত একটি চিত্রনাট্য যা অভিনেতা এড স্টপার্ডের কণ্ঠে ধারণ করা। স্টপার্ড এখানে হাস্যকরভাবে মূর্তিটির চেহারা সম্পর্কিত বিশদ বর্ণনা দেন।
শার্লক হোমসের মূর্তি লন্ডনে স্থাপনের আগে ১৯৮৮ সালে মেরিঞ্জেনে ও জাপানের কারুইজাওয়ায় এবং ১৯৯১ সালে এডিনবার্গে কোনান-ডয়েলের জন্মস্থানে স্থাপন করা হয়েছিল। ২০০৭ সালে, মস্কোতে ব্রিটিশ দূতাবাসের কাছে শার্লক হোমস এবং ডাক্তার ওয়াটসনের একটি মূর্তি স্থাপন করা হয়।
হরিজন (চলচ্চিত্র)

হরিজন হলো ২০১৪ সালে মুক্তিপ্রাপ্ত একটি পূর্ণদৈর্ঘ্য চলচ্চিত্র। এটি পরিচালনা করেছেন নির্মাতা মির্জা সাখাওয়াৎ হোসেন। চলচ্চিত্রটি ২০১০-২০১১ অর্থবছরে গণপ্রজাতন্ত্রী বাংলাদেশ সরকার কতৃক অনুদানপ্রাপ্ত। এতে কেন্দ্রীয় চরিত্রে অভিনয় করেছেন রোকেয়া প্রাচী, জয়ন্ত চট্টোপাধ্যায়, মামুনুর রশীদ, মাহমুদ সাজ্জাদ, জামিলুর রহমান শাখা, নির্জনা, আব্দুর রহমান কিনা, মির্জা আফরিন, মির্জা আফরিদা, শুভরাজ, আরজুমান্দ আরা বকুল, ইকবাল বাবু, আফফান মিতুল। এটি বাংলাদেশে মুক্তি পায় ২০১৪ সালের ৭ নভেম্বর।
সুর ও সঙ্গীত পরিচালনা করেন ঝংকার খন্দকার ও শেখ মিলন। গানের গীতি কথা লিখেন সাইফুল ইসলাম ও নির্মাতা মির্জা সাখাওয়াৎ হোসেন নিজেই।
হরিজন চলচ্চিত্র ২০১৪ সালের ৭ নভেম্বর মুক্তি পায়।
অর্থনৈতিক শুমারি ২০২৪

অর্থনৈতিক শুমারি ২০২৪ বাংলাদেশের অর্থনৈতিক অবস্থা সম্পর্কে জানতে পরিচালিত একটি জরিপ। এটি বাংলাদেশের চতুর্থ অর্থনৈতিক শুমারি । বাংলাদেশ পরিসংখ্যান ব্যুরো জরিপটি পরিচালনা করছে। শুমারিটি শুরু হয়েছে ১০ ডিসেম্বর ২০২৪ এবং চলবে ২৬ ডিসেম্বর ২০২৪ পর্যন্ত মোট ১৫ দিনব্যাপী । এই অর্থনৈতিক শুমারির প্রতিপাদ্য হচ্ছে "অর্থনৈতিক শুমারিতে তথ্য দিন, নতুন বাংলাদেশ বিনির্মানে অংশ নিন।" সারা দেশে  ৯৫ হাজার তথ্য সংগ্রহকারী এবারের শুমারিতে তথ্য সংগ্রহ করবেন। দেশের অর্থনৈতিক অবস্থা সম্পর্কে জানতে প্রতি ১০ বছর পর এমন শুমারি করছে বাংলাদেশ পরিসংখ্যান ব্যুরো (বিবিএস)।
মুল শুমারির চূড়ান্ত প্রস্তুতি হিসেবে প্রকল্প টিম বিভিন্ন প্রস্তুতিমূলক কার্যক্রম যেমন, বিভাগীয় শুমারি সমন্বয়কারী এবং জেলা শুমারি সমন্বয়কারীগণের প্রশিক্ষণ প্রদান করে। মাঠ পর্যায়ে উপজেলা/থানা শুমারি সমন্বয়কারী এবং জোনাল অফিসারগণের প্রশিক্ষণ প্রদান এবং মাঠ পর্যায়ে এক লক্ষ ষোল হাজার ছয়শত তালিকাকারীদের প্রশিক্ষন ও সার্বক্ষনিক মনিটরিং এর ব্যবস্থা গ্রহণ করা হয়।
অর্থনৈতিক শুমারির মাধ্যমে প্রায় ৭০টি প্রশ্ন উঠে আসবে। এবারই প্রথম ট্যাবের মাধ্যমে ক্যাপি পদ্ধতিতে এই শুমারির তথ্য সংগ্রহ করা হচ্ছে। ডিজিটাল শুমারিতে ১ লাখ ৪০ হাজার ট্যাব ব্যবহার হবে। বাংলাদেশকে ১৩টি শুমারিতে ভাগ করা হয়েছে। জরিপ পরিচালনার উদ্দেশ্যে লিস্টিংয়ের মাধ্যমে ১ কোটি ২২ লাখ ইউনিট চিহ্নিত করা হয়। শুমারির কার্যক্রম সুষ্ঠুভাবে শেষ করার জন্য জিওগ্রাফিক্স ইনফরমেশন সিস্টেম (জিআইএস) ও জিওকোড সমন্বয় করে ডিজিটাল ম্যাপ তৈরি করা হয়। মাঠ পর্যায়ে তথ্য সংগ্রহে ব্যবহৃত ট্যাবলেটগুলো মোবাইল ডিভাইস ম্যানেজমেন্ট (এমডিএম) সফটওয়্যার ব্যবহার করে কেন্দ্রীয়ভাবে ডিভাইসগুলো নিয়ন্ত্রণ করা হবে। মাঠ পর্যায় থেকে সংগৃহীত তথ্য সংরক্ষণ এবং নিরাপত্তা নিশ্চিত করতে বাংলাদেশ ডাটা সেন্টার কোম্পানি লিমিটেডের (বিডিসিসিএল) সমৃদ্ধ ডেটা সেন্টার ব্যবহার করা হচ্ছে। মাঠ পর্যায় থেকে বিডিসিসিএল হয়ে বিবিএস সার্ভারে আসার আগ পর্যন্ত সংগৃহীত সকল তথ্য-উপাত্ত গোপন অবস্থায় থাকবে। যার মাধ্যমে পরিসংখ্যান আইন ২০১৩ অনুযায়ী একদিকে তথ্য সংগ্রহে শুমারি কর্মীদের সহযোগিতা করা অপরদিকে এই আইন দ্বারা জনসাধারণের প্রত্যেকের ব্যক্তিগত তথ্যর নিরাপত্তা শতভাগ নিশ্চিত করা হবে।
সুলতান ইব্রাহিম স্টেডিয়াম

সুলতান ইব্রাহিম স্টেডিয়াম মালয়েশিয়ার জোহর প্রদেশের ইস্কান্দার পুতেরিতে অবস্থিত ফুটবল স্টেডিয়াম। দেশটির শাসক সুলতান ইব্রাহিম ইবনে আলমারহুম সুলতান ইস্কান্দারের সম্মানে এটির নামকরণ করা হয়েছে।
মালয়েশিয়া সুপার লিগের দল জোহর দারুল তা'জিম ২০২০ সাল থেকে স্টেডিয়ামটিকে নতুন স্বাগতিক মাঠ হিসেবে ব্যবহার করছে। এর আগে জোহর দারুল তা'জিম ও পূর্ববর্তী সকল জোহর ফুটবল দল ১৯৬৪ সাল থেকে লারকিন স্টেডিয়ামকে স্বাগতিক ভেন্যু হিসেবে ব্যবহার করেছে। এটির নির্মাণ খরচ প্রায় ২০০ মিলিয়ন মালয়েশীয় রিংগিট। ২০২০ সালে ফেব্রুয়ারিতে খুলে দেওয়া স্টেডিয়ামটির দর্শক ধারণক্ষমতা ৪০,০০০।
কলা-পাতা আকৃতি থেকে অনুপ্রাণিত হয়ে, জোহরের ইস্কান্দার পুতেরিতে একটি অনুষ্ঠানে টুঙ্কু ইসমাইল ইদ্রিস স্টেডিয়ামের ধারণা এবং স্থাপত্য নকশা উন্মোচন করেন। স্টেডিয়ামটি ১৪০,০০০ বর্গ মিটার বিস্তৃত এবং মোট নির্মিত এলাকা ৭০,০০০ বর্গ মিটার এবং এতে ৪০,০০০ জন দর্শক ধরতে পারে। রাতের আলোকসজ্জার জন্য স্টেডিয়ামের বাইরে লাল, নীল এবং সাদা এলইডি ( জোহর প্রদেশের পতাকার রং) লাগানো হয়েছে।
গুয়াংডং কনস্ট্রাকশন ইঞ্জিনিয়ারিং গ্রুপ কোম্পানি লিমিটেডের সহযোগী প্রতিষ্ঠান গুয়াংডং প্রাদেশিক একাডেমি অফ বিল্ডিং রিসার্চ গ্রুপ দ্বারা স্টেডিয়ামের নকশার জন্য একটি অবিচ্ছেদ্য বায়ু সুড়ঙ্গ পরীক্ষা করা হয়েছিল।
জোহরের সুলতান তথা মালয়শিয়ার রাখা নির্মাণের জন্য প্রয়োজনীয় তহবিল মঞ্জুর করেছিলেন, নতুন স্টেডিয়াম নির্মাণব্যয় ছিল আনুমানিক২০০ মিলিয়ন মালয়েশীয় রিংগিট। স্টেডিয়াম নির্মাণের জন্য কান্ট্রি গার্ডেন প্যাসিফিকভিউ এসডিএন বিএইচডি নির্বাচন করা হয়।
২০১৭ সালের জানুয়ারিতে দারুল তাজিম ক্লাব ঘোষণা করেছিল নির্মাণ বেশ কয়েক মাস বিলম্বিত হয়েছে, স্টেডিয়ামের অবস্থান এবং প্রযুক্তিগত ও নকশার পরিবর্তনের ক্ষেত্রে টুঙ্কু ইসমাইল সামঞ্জস্য করার পর ২০১৭ সালের জুলাই থেকে ২০১৮ সালের শেষ দিকে নির্মাণ সম্পন্নের আশা করা হয়েছিল। ২০২০ সালের ফেব্রুয়ারিতে ব্যবহারের জন্য উন্মোচন করা হয়।
আত্মজ (চলচ্চিত্র)

আত্মজ নব্যেন্দু চট্টোপাধ্যায় রচিত ও পরিচালিত ১৯৯০ সালের বাংলা ভাষার ভারতীয় নাট্য চলচ্চিত্র। এটি প্রযোজনা করেন রাজকুমার জৈন। এতে শ্রেষ্ঠাংশে অভিনয় করেন গৌরী ঘোষ, অর্জুন চক্রবর্তী, মেঘনাদ ভট্টাচার্য, পার্থসারথি দেব। চলচ্চিত্রটির সঙ্গীত পরিচালনা করেন খোকন চৌধুরী।
চলচ্চিত্রটি ১৯৯০ সালের ৭ই সেপ্টেম্বর মুক্তি পায় ও পরবর্তীকালে ১৯৯৩ সালের ৩০শে এপ্রিল পুনঃমুক্তি দেওয়া হয়। এটি ৩৮তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।
অন্তর্ধান (১৯৯১-এর চলচ্চিত্র)

অন্তর্ধান তপন সিংহ পরিচালিত ১৯৯১ সালের বাংলা ভাষার ভারতীয় নাট্য চলচ্চিত্র। দিব্যেন্দু পালিতের "অন্তর্ধান" গল্প অবলম্বনে চলচ্চিত্রটির চিত্রনাট্য ও সংলাপ লিখেছেন তপন সিংহ। নবচন্দ্র প্রোডাকশন্স (প্রাঃ) লিমিটেডের ব্যানারে চলচ্চিত্রটি প্রযোজনা করেন নবকুমার চন্দ্র, স্বপন কুমার মিত্র ও সুচেতা মিত্র। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, মাধবী মুখোপাধ্যায়, শতাব্দী রায়, অর্জুন চক্রবর্তী ও সব্যসাচী চক্রবর্তী। এটি সব্যসাচী চক্রবর্তীর অভিনীত প্রথম চলচ্চিত্র।
চলচ্চিত্রটি ১৯৯১ সালের ৩০শে ডিসেম্বর সীমিত পরিসরে এবং ১৯৯২ সালের ১৫ই মে বৃহৎ পরিসরে মুক্তি পায়। এটি ৩৯তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও ৫৬তম বার্ষিক বিএফজেএ পুরস্কারে ৪র্থ শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।
চলচ্চিত্রটির সঙ্গীত পরিচালনা করেছেন তপন সিংহ। গীত রচনা করেছেন রবীন্দ্রনাথ ঠাকুর। গানে কণ্ঠ দিয়েছেন প্রমিত সেন ও শ্রেয়া গুহঠাকুরতা।
হাসান আবদেল গনি

হাসান আবদেল গনি একজন সিরিয়ান কমান্ডার এবং সিরিয়ান বিদ্রোহী জোটের মুখপাত্র। তিনি বাশার আল-আসাদের বাহিনীর বিরুদ্ধে আক্রমণাত্মক পদক্ষেপের জন্য বিশ্বব্যাপী পরিচিতি লাভ করেন। 
আবদেল গনি হায়াত তাহরির আল-শাম (এইচটিএস) নামে পরিচিত ইসলামিক গ্রুপের একজন শীর্ষ কমান্ডার। তিনি এই দলের মুখপাত্র হিসেবে কাজ করেন। সিরিয়ার প্রধান শহরগুলো, যেমন দামেস্ক, এইচটিএস-এর নিয়ন্ত্রণে আসার পর তিনি গণমাধ্যমে বক্তব্য দেন। তিনি বলেন, "সিরিয়া এখন মুক্ত এবং এখানে সব ধর্মের মানুষ নিরাপদে বাস করতে পারবে। স্বৈরতন্ত্র চিরতরে শেষ হয়েছে।"
কাপনুডলস জাদুঘর ইয়োকোহামা

ইয়োকোহামাতে অবস্থিত, জাদুঘরে চারটি তলাতেই প্রদর্শনীর ব্যবস্থা রাখা হয়েছে। এই অবস্থানে তাৎক্ষণিক রামেন এবং মোমোফুকু আন্দোর গল্পের ইতিহাস প্রদর্শনের জন্য বিভিন্ন প্রদর্শনী অন্তর্ভুক্ত রয়েছে। 
<templatestyles src="Module:Coordinates/styles.css"></templatestyles>
স্পেনীয় ভাষার সাহিত্য

স্পেনীয় ভাষার সাহিত্য বা হিস্পানিক সাহিত্য হল হিস্পানিক বিশ্ব জুড়ে স্প্যানিশ ভাষায় লেখা সাহিত্যকর্মের সমষ্টি। এর মূল উপাদান স্পেনের স্পেনীয় সাহিত্য এবং লাতিন আমেরিকার সাহিত্য। এছাড়াও, স্পেনীয় ভাষায় মার্কিন সাহিত্য এবং স্পেনীয় ভাষায় ফিলিপিনো সাহিত্য-এর পাশাপাশি স্পেনীয়-ভাষী আফ্রিকাসহ বিশ্বের অন্যান্য অংশের সাহিত্যও রয়েছে।
স্পেনীয় ভাষার এগারোজন লেখক সাহিত্যে নোবেল পুরস্কার জিতেছেন:
সতীশ কুমার শর্মা (রাজনীতিবিদ)

সতীশ কুমার শর্মা জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে বিল্লাওয়ার বিধানসভা কেন্দ্রের প্রতিনিধিত্ব করছেন।
দর্শন কুমার (রাজনীতিবিদ)

দর্শন কুমার জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে বসোলি বিধানসভা কেন্দ্রের প্রতিনিধিত্ব করছেন।
ভারত ভূষণ (রাজনীতিবিদ)

ভারত ভূষণ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে কাঠুয়া বিধানসভা কেন্দ্রের প্রতিনিধিত্ব করছেন।
বিজয় কুমার (রাজনীতিবিদ)

বিজয় কুমার জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে হীরানগর বিধানসভা কেন্দ্রের প্রতিনিধিত্ব করছেন।
দেবিন্দর কুমার মানিয়াল

ডাঃ দেবিন্দর কুমার মানিয়াল (জন্ম ২১ এপ্রিল ১৯৬৯) জম্মু ও কাশ্মীরের একজন ভারতীয় রাজনীতিবিদ। তিনি রামগড়ের বর্তমান বিধায়ক এবং জম্মু ও কাশ্মীরের প্রাক্তন স্বাস্থ্যমন্ত্রী। তিনি সাম্বা বিধানসভা কেন্দ্রের একজন বিধায়ক ছিলেন যা সাম্বা জেলার তফসিলি জাতি সম্প্রদায়ের জন্য সংরক্ষিত। তিনি ভারতীয় জনতা পার্টির প্রতিনিধিত্ব করে ২০২৪ সালের জম্মু ও কাশ্মীর বিধানসভা নির্বাচনে জয়ী হন।
মানিয়াল জম্মু ও কাশ্মীরের সাম্বা জেলা ও তহসিলের দিয়ানি গ্রামের বাসিন্দা। তিনি অবসরপ্রাপ্ত রাজনীতিবিদ প্রয়াত সোম নাথ মানিয়ালের ছেলে। তিনি পেশায় একজন চিকিৎসক এবং অবসরপ্রাপ্ত সরকারি কর্মচারী এবং তার স্ত্রী সরকারি চাকরিতে চিকিৎসক। তিনি বিজাপুরের বিএলডিই মেডিকেল কলেজে এমবিবিএস সম্পন্ন করেন। পরে, তিনি মহারাষ্ট্রের ওয়ার্ধা জওহর লাল নেহেরু মেডিকেল কলেজে অর্থোপেডিকসে ডিপ্লোমা করেন।
মানিয়াল ২০১৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির প্রতিনিধিত্ব করে সাম্বা বিধানসভা কেন্দ্রে জয়ী হন। তিনি ৩৪,০৭৫ ভোট পেয়েছেন এবং তার নিকটতম প্রতিদ্বন্দ্বী জম্মু ও কাশ্মীর ন্যাশনাল প্যান্থার্স পার্টির যশ পল কুন্ডলকে ২২,১১৮ ভোটের ব্যবধানে পরাজিত করেছেন। এরপর তিনি ২০২৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির টিকিটে রামগড় বিধানসভা কেন্দ্র থেকে জয়ী হন। তিনি ৩৫,৬৭২ ভোট পেয়েছেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের যশ পল কুন্ডলকে ১৪,২০২ ভোটের ব্যবধানে পরাজিত করেছেন।
সুরজিত সিং স্লাথিয়া

সুরজিত সিং স্লাথিয়া জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে সাম্বা বিধানসভা কেন্দ্রের প্রতিনিধিত্ব করছেন।
ভিসেন্তে আলেইক্সান্দ্রে

ভিসেন্টে পিও মার্সেলিনো সিরিলো আলেইক্সান্দ্রে ই মের্লো (; ২৬ এপ্রিল ১৮৯৮ - ১৪ ডিসেম্বর ১৯৮৪) একজন স্পেনীয় কবি যিনি সেভিলে জন্মগ্রহণ করেছিলেন। আলেইক্সান্দ্রে ১৯৭৭ সালে সাহিত্যের জন্য নোবেল পুরস্কার পেয়েছিলেন "এক সৃজনশীল কাব্যিক লেখনীর জন্য যা মানুষের অবস্থাকে মহাজাগতিক প্রেক্ষাপটে এবং বর্তমান সমাজে আলোকিত করে, একই সাথে যুদ্ধের মধ্যে স্পেনীয় কবিতার ঐতিহ্যের মহাপুনর্নবীকরণের প্রতিনিধিত্ব করে।" তিনি '২৭-এর প্রজন্মের অংশ ছিলেন।
আলেইক্সান্দ্রের প্রথম দিকের কবিতা, যা তিনি বেশিরভাগ মুক্ত ছন্দে লিখেছেন, অত্যন্ত পরাবাস্তব । এটি পৃথিবী এবং সমুদ্রকে প্রতিনিধিত্ব করে এমন প্রতীক ব্যবহার করে প্রকৃতির সৌন্দর্যেরও প্রশংসা করে। তার প্রথম দিকের অনেক কবিতাই দুঃখে ভরা। সেসব তার অনুভূতি প্রতিফলিত করে যে মানুষ প্রকৃতিতে দেখা আবেগ এবং মুক্ত চেতনা হারিয়েছে। সেরনুদা এবং লোরকার পাশাপাশি তিনি ছিলেন স্প্যানিশ সাহিত্যের অন্যতম শ্রেষ্ঠ কবি। তার কবিতার বিষণ্ণতা ছিল ব্যর্থ বা ক্ষণস্থায়ী প্রেমের বিষাদ।
তিনি ১৯৮৪ সালের ১৪ ডিসেম্বর মাদ্রিদে ৮৬ বছর বয়সে মারা
রাজীব কুমার (রাজনীতিবিদ)

রাজীব কুমার জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে বিশনা বিধানসভা কেন্দ্রের প্রতিনিধিত্ব করছেন।
শাম লাল চৌধুরী

শাম লাল চৌধুরী একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি জম্মু ও কাশ্মীর রাজ্যের বিজেপি-পিডিপি জোট সরকারের একজন ক্যাবিনেট মন্ত্রী ছিলেন।
চৌধুরী দ্রুত রাজনীতিতে উঠে আসেন। তিনি বর্তমানে আজাদ কাশ্মীরের পাকিস্তান শাসিত অঞ্চলের ভিম্বার তহসিলের দেব বাটালা গ্রামের বাসিন্দা। তিনি রণবীর সিং পুরার সীমান্ত গ্রামে চকরোইতে চলে আসেন। তিনি জম্মু ও কাশ্মীর বিধানসভায় জম্মু জেলার সুচেতগড় সীমান্ত নির্বাচনী এলাকার প্রতিনিধিত্ব করেছেন।
চৌধুরী তার প্রাথমিক শিক্ষা চকরোই সরকারী স্কুলে শুরু করেন এবং ১৯৭৭ সালে ম্যাট্রিকুলেশন করেন সরকারি উচ্চ মাধ্যমিক বিদ্যালয়, আরএস পুরায় ১০+২ সম্পন্ন করার আগে। একজন অসামান্য ছাত্র হিসেবে চৌধুরী কষ্টের মধ্যেও ১৯৮১ সালে এসপিএমআর কলেজ অফ কমার্সে প্রবেশ করেন।
চৌধুরী দরিদ্রদের সাহায্য করার জন্য বিভিন্ন প্রচেষ্টার নেতৃত্ব দিয়েছেন। তিনি চক্রই উন্নয়ন কমিটিকে সীমান্ত উন্নয়ন কমিটিতে পরিবর্তন করে এলাকার উন্নয়নে জনগণকে সোচ্চার করার দায়িত্ব পালন করেন।
১৯৯৬ সালে চৌধুরী সীমান্ত জনতাকে প্রতিনিধিত্ব করার জন্য ভারতীয় জনতা পার্টিতে (বিজেপি) যোগ দেন এবং ২০০০ সালে তার প্রথম পঞ্চায়েত নির্বাচনে বিনা প্রতিদ্বন্দ্বিতায় জয়লাভ করেন।
২০০৮ সালের বিধানসভা নির্বাচনে বিজেপি তাকে তাদের দলীয় প্রার্থী হিসেবে সুচেতগড় থেকে বেছে নেয়, যেখানে তিনি বড় ব্যবধানে জয়লাভ করেন।
বিধায়ক হিসাবে তার প্রথম মেয়াদে সীমান্ত জেলা তার সর্বাধিক রেকর্ডকৃত উন্নয়নের অভিজ্ঞতা অর্জন করে। চৌধুরী ২০১৪ সালে পুনরায় নির্বাচিত হন এবং অবশেষে মন্ত্রিসভায় অন্তর্ভুক্ত হন।
চৌধুরী সুচেতগড় থেকে ডিডিসি নির্বাচনে হেরে যান। এটি ছিল জম্মুর একমাত্র আসন যা বিজেপি হেরেছে।
সিরিয়ার ক্রান্তিকালীন সরকার

সিরিয়ার আরব প্রজাতন্ত্রের পতন এবং সিরিয়ার প্রাক্তন প্রেসিডেন্ট বাশার আল-আসাদের নির্বাসনের পর, সিরিয়ার বিরোধীদের দ্বারা দামেস্কে সিরিয়ার ক্রান্তিকালীন সরকার ( আরবি : الحكومة الانتقالية السورية ) প্রতিষ্ঠিত হয়। ৮ ডিসেম্বর ২০২৪-এ, বিরোধীদের বিজয়ের কয়েক ঘন্টা পরে, সিরিয়ার বিদায়ী প্রধানমন্ত্রী মোহাম্মদ গাজি আল-জালালি তত্ত্বাবধায়ক ক্ষমতায় ক্রান্তিকালীন সরকারকে নেতৃত্ব দিতে সম্মত হন। পরের দিন তিনি সিরিয়ান স্যালভেশন সরকারের প্রধানমন্ত্রী মোহাম্মদ আল-বশিরের কাছে ক্ষমতা হস্তান্তর করেন। 
১০ ডিসেম্বর ঘোষণা করা হয়েছিল যে অন্তর্বর্তীকালীন প্রশাসন ১ মার্চ ২০২৫ পর্যন্ত স্থায়ী হবে, সিরিয়ার স্যালভেশন সরকারের সমস্ত মন্ত্রীরা নতুন অন্তর্বর্তী সরকারে একই পদ গ্রহণ করবেন। যদিও তা এখনো করা হয়নি।
সিরিয়ান স্যালভেশন গভর্নমেন্টের নেতা আবু মোহাম্মদ আল-জুলানি টেলিগ্রামে বলেছেন যে সিরিয়ার পাবলিক প্রতিষ্ঠানগুলি অবিলম্বে বলপ্রয়োগের মাধ্যমে দখল করা হবে না এবং সম্পূর্ণ রাজনৈতিক পরিবর্তন না হওয়া পর্যন্ত অস্থায়ীভাবে সিরিয়ার প্রধানমন্ত্রী মোহাম্মদ গাজি আল-জালালির হাতে থাকবে। সম্পন্ন আল-জালালি একটি সোশ্যাল মিডিয়া ভিডিওতে ঘোষণা করেছেন যে তিনি দামেস্কে থাকার এবং সিরিয়ার জনগণের সাথে সহযোগিতা করার পরিকল্পনা করেছেন, আশা প্রকাশ করে যে সিরিয়া "একটি স্বাভাবিক দেশ" হয়ে উঠতে পারে এবং অন্যান্য জাতির সাথে কূটনীতিতে জড়িত হতে পারে। জালালী বিরোধীদের কাছে "হাত বাড়াতে" তার প্রস্তুতিও ব্যক্ত করেছেন। 
সিরিয়ার বিপ্লবী ও বিরোধী বাহিনীর জাতীয় জোটের সভাপতি হাদি আল-বাহরা বলেছেন যে অবাধ নির্বাচনের জন্য "একটি নিরাপদ, নিরপেক্ষ এবং শান্ত পরিবেশ" প্রতিষ্ঠার জন্য ১৮ মাসের ক্রান্তিকাল প্রয়োজন। এই সময়সীমা একটি নতুন সংবিধান প্রণয়নের জন্য ছয় মাস অন্তর্ভুক্ত করে। আল-বাহরার মতে এই রূপান্তরটি জাতিসংঘের নিরাপত্তা পরিষদের রেজুলেশন ২২৫৪ এর সাথে সঙ্গতিপূর্ণ হওয়া উচিত। 
সিরিয়ান স্যালভেশন গভর্নমেন্টের প্রধানমন্ত্রী মোহাম্মদ আল-বশিরকে ৯ ডিসেম্বর ক্রান্তিকালীন সময়ে নতুন সিরিয়ার সরকার গঠনের দায়িত্ব দেওয়া হয়েছিল। তিনি ১ মার্চ ২০২৫ পর্যন্ত এই পদে থাকবেন পরিত্রাণ সরকারের মন্ত্রীরা অন্তর্বর্তীকালীন সরকারে তাদের দায়িত্ব পালন করবেন। 
অর্থনীতি বিষয়ক মন্ত্রী বাসিল আব্দুল আজিজ বলেছেন যে আমদানি-রপ্তানি নিয়ন্ত্রণের উদারীকরণের সাথে আরও বেশি রাষ্ট্র নিয়ন্ত্রিত অর্থনৈতিক মডেল থেকে একটি শক্তিশালী মুক্ত-বাজার মডেলের দিকে সরানোর পরিকল্পনা রয়েছে। দামেস্ক চেম্বার্স অফ কমার্সের সাথে নিবন্ধনকে পণ্য আমদানির জন্য যথেষ্ট অনুমোদন হিসাবে বিবেচনা করা হবে এবং পূর্বে প্রয়োজনীয় কেন্দ্রীয় ব্যাংকের অনুমোদন এবং অনুমতির আর প্রয়োজন হবে না। "রয়টার্সের" সাক্ষাত্কারে ব্যবসায়ী নেতারা প্রতিশ্রুত পরিবর্তনগুলিকে উত্সাহজনক বলে বর্ণনা করেছেন। সরকার বলেছে যে পুনর্গঠন বিনিয়োগ একটি অগ্রাধিকার হতে হবে, গৃহযুদ্ধের ক্ষতির আনুমানিক কয়েক বিলিয়ন ডলার।
নরিন্দর সিং রায়না

নরিন্দর সিং রায়না জম্মু ও কাশ্মীরের একজন ভারতীয় রাজনীতিবিদ। তিনি বর্তমানে জম্মু ও কাশ্মীর বিধানসভার বিরোধী দলীয় উপনেতা হিসেবে দায়িত্ব পালন করছেন। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে রণবীর সিং পোরা-জম্মু দক্ষিণ বিধানসভা কেন্দ্রের প্রতিনিধিত্ব করছেন।
বিক্রম রণধাওয়া

বিক্রম রণধাওয়া জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে বহু বিধানসভা কেন্দ্রের প্রতিনিধিত্ব করছেন রান্ধাওয়া এর আগে বিজেপি থেকে বিধান পরিষদের (এমএলসি) সদস্য হিসাবে দায়িত্ব পালন করেছেন।
চমনলাল গুপ্তা

চমনলাল গুপ্তা (১৩ এপ্রিল ১৯৩৪ - ১৮ মে ২০২১) ছিলেন জম্মু ও কাশ্মীরের একজন ভারতীয় রাজনীতিবিদ, যিনি ভারতীয় জনতা পার্টির অন্তর্গত। তিনি ২০০২ থেকে ২০০৪ পর্যন্ত কেন্দ্রীয় প্রতিরক্ষা প্রতিমন্ত্রী ছিলেন। এর আগে তিনি খাদ্য প্রক্রিয়াকরণ এবং অসামরিক বিমান দপ্তরের দায়িত্বে ছিলেন।
তিনি ১৯৩৪ সালে জম্মুতে জন্মগ্রহণ করেন এবং জিএম সায়েন্স কলেজ জম্মু (জম্মু ও কাশ্মীর) এবং এলাহাবাদ বিশ্ববিদ্যালয়, এলাহাবাদ (উত্তরপ্রদেশ) থেকে এমএসসি করেন। তিনি ১৯৭২ সালে জনসংঘের সদস্য হিসাবে জম্মু ও কাশ্মীর রাজ্য বিধানসভায় নির্বাচিত হন। তিনি ১৯৯৬, ১৯৯৮ এবং ১৯৯৯ সালে উধমপুর (লোকসভা কেন্দ্র) থেকে লোকসভায় নির্বাচিত হন। তিনি জম্মু পশ্চিম থেকে বিধায়ক হিসাবে ২০০৮ থেকে ২০১৪ সাল পর্যন্ত আবার জম্মু ও কাশ্মীর বিধানসভার সদস্য ছিলেন।
৮০-এর দশকের মাঝামাঝি সময়ে তিনি ভালো ছিলেন না। তিনি ভারতে কোভিড-১৯ মহামারি চলাকালীন জম্মুতে ১৮ মে ২০২১-এ কোভিড-১৯-এ মারা যান।
কৃষি প্রশিক্ষণ ইনস্টিটিউট, তাজহাট, রংপুর

কৃষি প্রশিক্ষণ ইনস্টিটিউট, তাজহাট বাংলাদেশের রংপুর শহরে অবস্থিত একটি সরকারি কারিগরি কৃষিশিক্ষা প্রতিষ্ঠান। এটি ১৯৫৭ সালে প্রতিষ্ঠিত হয়। বর্তমানে এখানে ডিপ্লোমা ইন এগ্রিকালচার কোর্স পরিচালিত হয়। প্রতিষ্ঠানটি প্রায় ৫০ একর জমির ওপর অবস্থিত।
কৃষিক্ষেত্রে দক্ষ জনশক্তি তৈরির লক্ষ্যে ১৯৫৭ সালে এ প্রতিষ্ঠানটি প্রতিষ্ঠা করা হয়।এটি রংপুর জেলার তাজহাট থানার জমিদার বাড়ির সংলগ্ন প্রতিষ্ঠিত।প্রতিষ্ঠাকাল থেকেই এটি কৃষিশিক্ষা ও প্রশিক্ষণের জন্য গুরুত্বপূর্ণ ভূমিকা পালন করে আসছে।বাংলাদেশ কারিগরি শিক্ষা বোর্ডের অধীনে চার বছর মেয়াদী অর্থাৎ ৮ সেমিস্টার শিক্ষাক্রম পরিচালিত হয়।
২০২৫ সালের তথ্যানুসারে ডিপ্লোমা ইন এগ্রিকালচার কোর্সে ৭৮৭ জন শিক্ষার্থী শিক্ষাগ্রহণ করছে।
যুধবীর শেঠি

যুধবীর শেঠি জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে জম্মু পূর্ব বিধানসভা কেন্দ্রের প্রতিনিধিত্ব করছেন।
দেবেন্দর সিং রানা

দেবেন্দর সিং রানা (১৯৬৫ - ৩১ অক্টোবর ২০২৪) জম্মু ও কাশ্মীরের একজন ভারতীয় রাজনীতিবিদ ছিলেন। তিনি ভারতীয় জনতা পার্টির সদস্য হিসাবে জম্মু জেলার নাগরোটা বিধানসভা কেন্দ্র থেকে একজন বিধায়ক ছিলেন।
রানা ডোডা জেলার চেনাব উপত্যকা অঞ্চলের মালহোরি গ্রামের বাসিন্দা এবং জম্মু ও কাশ্মীরের জম্মু জেলার গান্ধীনগরে বসতি স্থাপন করেছিলেন। তার নির্বাচনী এলাকা ছিল জম্মুর নাগরোটা। তিনি ছিলেন রাজিন্দর সিং রানার ছেলে এবং সিনিয়র বিজেপি নেতা ও সাংসদ জিতেন্দ্র সিংয়ের ভাই। ১৯৮৬ সালে এনআইটি, কুরুক্ষেত্রে তিনি তার বিএসসি এবং সিভিল ইঞ্জিনিয়ারিং সম্পন্ন করেন।
রানা ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর ন্যাশনাল কনফারেন্সের প্রতিনিধিত্ব করে নাগরোটা বিধানসভা কেন্দ্র থেকে বিজয়ী হয়ে প্রথমবারের মতো বিধায়ক হন। তিনি ২৩,৬৭৮ ভোট পেয়েছেন এবং তার নিকটতম প্রতিদ্বন্দ্বী ভারতীয় জনতা পার্টির নন্দ কিশোরকে ৪,০৪৮ ভোটের ব্যবধানে পরাজিত করেছেন। তিনি ২০২৪ সালের বিধানসভা নির্বাচনে ন্যাশনাল কনফারেন্স প্রার্থী জোগিন্দর সিংকে ৩০,৪৭২ ভোটের ব্যবধানে পরাজিত করে ভারতীয় জনতা পার্টির সদস্য হিসাবে নাগরোটা আসনটি পুনরুদ্ধার করেছিলেন।
রানা ছিলেন কেন্দ্রীয় মন্ত্রী জিতেন্দ্র সিংয়ের ছোট ভাই।
রানা ৩১ অক্টোবর ২০২৪ সালে ফরিদাবাদের মাতা অমৃতানন্দময়ী হাসপাতালে স্বল্পকালীন অসুস্থতার পরে মারা যান।
কারমাইকেল কলেজিয়েট স্কুল এন্ড কলেজ

কারমাইকেল কলেজিয়েট স্কুল এন্ড কলেজ রংপুর শহরের একটি শিক্ষা প্রতিষ্ঠান। এটি শহরের কারমাইকেল কলেজ ক্যাম্পাস এলাকায় অবস্থিত এবং ১ জানুয়ারি, ১৯৭৪ সালে প্রতিষ্ঠিত হয়। বর্তমানে এই কলেজে মাধ্যমিক ও উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, নিম্ন মাধ্যমিক স্তরও চালু আছে। ২০২৪ সালের তথ্য অনুযায়ী, এখানে মোট ১,৩৩৭ জন শিক্ষার্থী অধ্যয়ন করছে।
১৯৭৪ সালে প্রতিষ্ঠানটি কারমাইকেল কলেজ ক্যাম্পাসে স্থাপিত হয়। ১৯৮৫ সালে মাধ্যমিক স্তর এবং ২০০২ সালে উচ্চ মাধ্যমিক স্তর এমপিওভুক্তিকরণ হয়। বর্তমানে এখানে ৪৫ জন শিক্ষক কর্মরত আছে।
শিক্ষা প্রতিষ্ঠানে ষষ্ঠ শ্রেণি থেকে দ্বাদশ শ্রেণি পর্যন্ত চালু রয়েছে। মাধ্যমিক (এস.এস.সি পর্যায়ে) এবং উচ্চ মাধ্যমিক (এইচ.এস.সি পর্যায়ে) বিজ্ঞান, মানবিক ও ব্যবসায় শিক্ষা শাখায় পাঠদান করা হয়।
২০২৪ সালের তথ্যানুসারে নিম্ন মাধ্যমিক স্তরে ৩৯১ জন, মাধ্যমিক স্তরে ২৮৩ জন এবং উচ্চমাধ্যমিক স্তরে ৬৬৩ জন মিলে মোট ১৩৩৭ শিক্ষার্থী শিক্ষাগ্রহণ করছে।
২০১৩ থেকে ২০২৪ সাল পর্যন্ত কারমাইকেল কলেজিয়েট স্কুল এন্ড কলেজ থেকে মোট ৩,১৭৩ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ২,৯৯৩ জন এবং ফেল করেছে ১৮০ জন। ৫৫৬ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৪.৩৩%, এবং জিপিএ ৫ প্রাপ্তির হার ছিল ১৭.৫২%।
২০১১ থেকে ২০২৪ সাল পর্যন্ত কারমাইকেল কলেজিয়েট স্কুল এন্ড কলেজ থেকে মোট ১,৫৯৭ জন শিক্ষার্থী এসএসসি পরীক্ষায় অংশগ্রহণ করে। এর মধ্যে পাস করেছে ১,৪৬০ জন এবং ফেল করেছে ১৩৭ জন। ২০৪ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯১.৪২%, এবং জিপিএ ৫ প্রাপ্তির হার ছিল ১২.৭৭%।
২০১১ থেকে ২০১৯ সাল পর্যন্ত কারমাইকেল কলেজিয়েট স্কুল এন্ড কলেজ থেকে মোট ১,০৬১ জন শিক্ষার্থী জেএসসি পরীক্ষায় অংশগ্রহণ করে। এর মধ্যে পাস করেছে ১,০৪১ জন এবং ফেল করেছে ২০ জন। ১৫৫ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৮.১১%, এবং জিপিএ ৫ প্রাপ্তির হার ছিল ১৪.৬১%।
২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৪৪৫ তম, দিনাজপুর বোর্ডে ৩০ তম, রংপুর বিভাগে ৪৪ তম এবং রংপুর জেলার মধ্যে ১৭ তম স্থানে অবস্থান করেছে।
২০২৪ সহপাঠী স্কুল র‍্যাংকিং অনুযায়ী, কলেজটি জাতীয় পর্যায়ে ১৪১৬ তম, দিনাজপুর বোর্ডে ১২৩ তম, রংপুর বিভাগে ১২৭ তম এবং রংপুর জেলার মধ্যে ৪০ তম স্থানে অবস্থান করেছে।
অরবিন্দ গুপ্ত (রাজনীতিবিদ)

অরবিন্দ গুপ্ত জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে জম্মু পশ্চিম বিধানসভা কেন্দ্রের প্রতিনিধিত্ব করছেন।
শাম লাল শর্মা

শাম লাল শর্মা জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে জম্মু উত্তর বিধানসভা কেন্দ্রের প্রতিনিধিত্ব করছেন।
সুরিন্দর কুমার (রাজনীতিবিদ)

সুরিন্দর কুমার (জন্ম ১৯৮২) জম্মু ও কাশ্মীরের একজন ভারতীয় রাজনীতিবিদ। তিনি জম্মু ও কাশ্মীর বিধানসভার একজন সদস্য যিনি জম্মু জেলার তফসিলি জাতি সম্প্রদায়ের জন্য সংরক্ষিত মারহ বিধানসভা কেন্দ্র থেকে ভারতীয় জনতা পার্টির প্রতিনিধিত্ব করছেন।
কুমার জম্মু ও কাশ্মীরের মারহ, জম্মু জেলার বাসিন্দা। তিনি দয়াল চাঁদের ছেলে। তিনি ১৯৯৯ সালে গজানসু সরকারি উচ্চ বিদ্যালয়ে ৮ম শ্রেণী পাস করেন এবং পরে পড়াশোনা বন্ধ করে দেন।
কুমার ২০২৪ সালের জম্মু ও কাশ্মীর বিধানসভা নির্বাচনে মারহ বিধানসভা কেন্দ্র থেকে ভারতীয় জনতা পার্টির প্রতিনিধিত্ব করে জয়ী হন। তিনি ৪২,৫৬৩ ভোট পেয়েছেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের মুলা রামকে ২৩,০৮৬ ভোটের ব্যবধানে পরাজিত করেছেন।
মোহন লাল (রাজনীতিবিদ)

মোহন লাল জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে আখনুর বিধানসভা কেন্দ্রের প্রতিনিধিত্ব করছেন।
সতীশ শর্মা (রাজনীতিবিদ)

সতীশ শর্মা হলেন জম্মু ও কাশ্মীরের একজন ভারতীয় রাজনীতিবিদ। বর্তমানে তিনি জম্মু ও কাশ্মীর সরকারের ক্যাবিনেট মন্ত্রী হিসেবে দায়িত্ব পালন করছেন। তিনি জম্মু ও কাশ্মীর বিধানসভার সদস্য। শর্মা একটি স্বতন্ত্র প্রার্থী হিসাবে ছাম্ব থেকে ২০২৪ সালের বিধানসভা নির্বাচনে জয়ী হন এবং পরে ওমর আবদুল্লাহ এবং তার দলের ন্যাশনাল কনফারেন্স সরকারকে সমর্থন দেন।
শর্মা জম্মুর এক ডোগরা ব্রাহ্মণ পরিবারে জন্মগ্রহণ করেন। শর্মা রাজনৈতিক প্রেক্ষাপট থেকে এসেছেন প্রয়াত সিনিয়র কংগ্রেস নেতা মদন লাল শর্মার ছেলে। তিনি ডোগরা আইন কলেজ থেকে এলএলবি করেন এবং ২০০৮ সালে ইউনিভার্সিটি অফ ওয়েলস থেকে এমবিএ ডিগ্রি লাভ করেন।
শর্মা রাজনৈতিক কর্মজীবন শুরু হয় যখন তিনি ২০২০ জেলা উন্নয়ন পরিষদ নির্বাচনে স্বতন্ত্র প্রার্থী ভালওয়াল ব্রাহ্মনা নির্বাচনী এলাকা থেকে প্রতিদ্বন্দ্বিতা করে পরাজিত হন।
২০২৪ সালের জম্মু ও কাশ্মীর বিধানসভা নির্বাচনে শর্মা ছাম্ব বিধানসভা কেন্দ্র থেকে প্রতিদ্বন্দ্বিতা করেন এবং ৬৯২৯ ভোটের ব্যবধানে জয়লাভ করেন। তিনি তার প্রতিদ্বন্দ্বী বিজেপির রাজীব শর্মা এবং প্রাক্তন উপ-মুখ্যমন্ত্রী, কংগ্রেসের তারা চন্দকে পরাজিত করেন। ১৬ অক্টোবর ২০২৪-এ, তিনি জম্মু ও কাশ্মীরের নবগঠিত সরকারে মন্ত্রিপরিষদ মন্ত্রী হিসাবে শপথ নেন। ১৮ অক্টোবর ২০২৪-এ, মুখ্যমন্ত্রীর পরামর্শে মন্ত্রী পরিষদে পোর্টফোলিও বরাদ্দ করার জন্য লেফটেন্যান্ট গভর্নর সিনহা কর্তৃক জারি করা আদেশের পরে শর্মাকে খাদ্য, নাগরিক সরবরাহ এবং ভোক্তা বিষয়ক, পরিবহন, বিজ্ঞান ও প্রযুক্তি, তথ্য প্রযুক্তি, যুব পরিষেবা এবং ক্রীড়া এবং এআরআই এবং প্রশিক্ষণের দায়িত্ব দেওয়া হয়।
ককেসাসের ভাষাসমূহ

ককেসাসের ভাষাসমূহ বলতে মূলত পশ্চিম এশিয়াতে কৃষ্ণ সাগর ও কাস্পিয়ান সাগরের মধ্যবর্তী স্থানে অবস্থিত ককেসাস পার্বত্য অঞ্চল ও তার নিকটবর্তী অঞ্চলগুলিতে কথিত স্থানীয় আদিবাসী ভাষাগুলিকে বোঝায়। এছাড়া ঐ অঞ্চলে বহিরাগত ইন্দো-ইউরোপীয় ভাষা, তুর্কীয় ভাষা, মঙ্গোল-বংশীয় ভাষা ও সেমীয় ভাষাও ব্যাপক প্রচলিত। আদিবাসী ককেসীয় ভাষাগুলি বৃহত্তর ককেসাস পর্বতমালার উত্তর ও দক্ষিণে প্রচলিত। প্রায় ৮০ লক্ষ অধিবাসী ৩০ থেকে ৪০টি ককেসীয় ভাষায় কথা বলে, যা বিস্ময়কর। কোনও কোনও ভাষায় লক্ষ লক্ষ লোক কথা বলে, আবার কোনও কোনও ভাষার বক্তাসংখ্যা শ'খানেকের বেশি নয়। ককেসাসের এই আদিবাসী ভাষাগুলিকে তিনটি সুসংজ্ঞায়িত পরিবারে ভাগ করা যায়। এগুলি হল উত্তর-পশ্চিম ককেসীয় ভাষাসমূহ, উত্তর-পূর্ব ককেসীয় ভাষাসমূহ এবং দক্ষিণ ককেসীয় ভাষাসমূহ। এই তিনটি পরিবারের মধ্যে ব্যাকরণগত পার্থক্য এত বেশি যে এগুলিকে একে অপরের সাথে সম্পর্কহীন স্বতন্ত্র ভাষা হিসেবেই গণ্য করা হয়।
ক্লাউদিয়া শেইনবাউম

ক্লাউদিয়া শেইনবাউম পার্দো (; আ-ধ্ব-ব:[ˈklawðja ˈʃejmbawm ˈpaɾðo],
. জন্ম ২৪ জুন ১৯৬২) একজন মেক্সিকান রাজনীতিবিদ, বিজ্ঞানী ও উচ্চশিক্ষায়তনিক ব্যক্তিত্ব যিনি ২০২৪ সালের অক্টোবর মেক্সিকোর ৬৬তম রাষ্ট্রপতি ও দেশটির ইতিহাসের প্রথম নারী রাষ্ট্রপতি হিসেবে নির্বাচিত হন। এর আগে তিনি দেশটির রাজধানী মেক্সিকো সিটির নগরপ্রধান বা পৌর সরকারপ্রধান হিসেবে দায়িত্ব পালন করেন।
পেশায় বিজ্ঞানী শেইনবাউম মেক্সিকোর জাতীয় স্বায়ত্তশাসিত বিশ্ববিদ্যালয় থেকে শক্তি প্রকৌশলে ডক্টরেট উপাধি লাভ করেন। তিনি শক্তি, পরিবেশ ও টেকসই উন্নয়নের উপরে ১০০টিরও বেশি বৈজ্ঞানিক নিবন্ধ ও দুইটি গ্রন্থ রচনা ও প্রকাশ করেছেন। তিনি জলবায়ু পরিবর্তন বিষয়ক আন্তঃসরকার প্যানেলে অবদান রেখেছেন। ২০১৮ সালে তাকে যুক্তরাজ্যের সংবাদ প্রচার সংস্থা বিবিসি তাদের দৃষ্টিতে বিশ্বের নির্বাচিত ১০০ নারীর তালিকায় স্থান দেয়।
১৯৮৯ সালে শেইনবাউম গণতান্ত্রিক বিপ্লব দলে যোগদান করে রাজনীতির অঙ্গনে আগমন করেন। ২০০০ থেকে ২০০৬ সাল পর্যন্ত তিনি মেক্সিকো সিটির পরিবেশ সচিব হিসেবে তৎকালীন নগরপ্রধান আন্দ্রেস মানুয়েল লোপেস ওব্রাদোরের অধীনে কাজ করেন। ২০১৪ সালে তিনি গণতান্ত্রিক বিপ্লব দল ত্যাগ করে ওব্রাদোরের মোরেনা রাজনৈতিক দলে যোগদান করেন। তিনি ২০১৫ থেকে ২০১৭ সাল পর্যন্ত তলালপান শহরের নগরপ্রধান ছিলেন। ২০১৮ সালে তিনি মেক্সিকো সিটি মহানগরীর পৌর সরকারপ্রধান হিসেবে নির্বাচিত হন। এর আগে নির্বাচনী প্রচারাভিযানে তিনি মেক্সিকো সিটির অপরাধ দমন ও অঞ্চলবিভাজন আইনের উপর জোর দেন। 
২০২৩ সালের জুন মাসে শেইনবাউম পৌর সরকারপ্রধানের পদ থেকে পদত্যাগ করেন এবং ২০২৪ সালে মোরেনা দলের প্রার্থী হিসেবে মেক্সিকোর রাষ্ট্রপতি নির্বাচনের জন্য প্রস্তুতি নিতে শুরু করেন। ২০২৩ সালের সেপ্টেম্বরে তিনি প্রাক্তন পররাষ্ট্র সচিব মার্সেলো এব্রার্দকে পরাজিত করে দলীয় মনোনয়ন লাভ করেন। ২০২৪ সালের জুন মাসে তিনি জাতীয় অ্যাকশন দলের প্রার্থী হোচিতল গালভেসের বিরুদ্ধে বিপুল ভোটের ব্যবধানে জয়লাভ করে মেক্সিকোর রাষ্ট্রপতি নির্বাচিত হন এবং ১লা অক্টোবর আনুষ্ঠানিকভাবে পদাসীন হন।
মেক্সিকোর রাষ্ট্রপতি

মেক্সিকোর রাষ্ট্রপতি () বা আনুষ্ঠানিকভাবে মেক্সিকান যুক্তরাষ্ট্রের রাষ্ট্রপতি ( উত্তর আমেরিকার রাষ্ট্র মেক্সিকোর রাষ্ট্রপ্রধান ও সরকার প্রধান। মেক্সিকোর সংবিধান অনুযায়ী রাষ্ট্রপতি দেশটির কেন্দ্রীয় সরকারের নির্বাহী বিভাগের প্রধান এবং মেক্সিকান সশস্ত্র বাহিনীর সর্বাধিনায়ক। মেক্সিকোর রাষ্ট্রপতি পদটি মেক্সিকোর ১৮২৪ সালের সংবিধান দ্বারা সৃষ্টি করা হয়। বর্তমানে ক্লাউদিয়া শেইনবাউম মেক্সিকোর রাষ্ট্রপতি। তিনি ২০২৪ সালের ১লা অক্টোবর শপথ গ্রহণ করে পদাসীন হন। রাষ্ট্রপতি পদটিকে বিপ্লবী হিসেবে গণ্য করা হয়, কেননা এই পদের ক্ষমতাগুলি মেক্সিকান বিপ্লব পরবর্তী ১৯১৭ সালের সংবিধান দ্বারা নির্ধারিত হয়। মেক্সিকান বিপ্লবের আরেকটি উত্তরাধিকার হল পুনর্নির্বাচনের নিষেধাজ্ঞা। মেক্সিকান রাষ্ট্রপতিগণ মাত্র একটি ছয় বছরব্যাপী মেয়াদের জন্য নির্বাচিত হন, যাকে মেক্সিকোর স্পেনীয় ভাষায় সেক্সেনিও বলা হয়। কোনও রাষ্ট্রপতি, এমনকি তত্ত্বাবধায়ক ভিত্তিতে নিয়োগপ্রাপ্ত রাষ্ট্রপতিও আর কখনও নির্বাচনে প্রার্থী হতে পারবেন না। মেক্সিকোর সংবিধান ও রাষ্ট্রপতির কার্যালয় রাষ্ট্রপতিশাসিত সরকারব্যবস্থা অনুসরণ করে।
হুমাত আদ দিয়ার

" হুমাত আদ দিয়ার" বা স্বদেশের অভিভাবক ( ) এটা সিরিয়ার জাতীয় সঙ্গীত হিসেবে রচিত হয়েছিল, যা খলিল মারদাম বে- এর কথা এবং মোহাম্মদ ফ্লেফেলের সুর দিয়ে রচিত , যিনি ইরাকের জাতীয় সঙ্গীতের পাশাপাশি অন্যান্য অনেক আরব লোকগানও রচনা করেছিলেন।
১৯৩৮ সালে এটি গৃহীত হয়েছিল যখন ফ্রাঙ্কো-সিরিয়ান স্বাধীনতা চুক্তি স্বাক্ষরিত হয়েছিল যাতে সিরিয়াকে সীমিত স্বায়ত্তশাসন এবং ভবিষ্যতের স্বাধীনতা দিয়েছিল । এ চুক্তি স্বাক্ষরিত হওয়ার পর সিরিয়াতে হাশিম আল-আতাসির জাতীয়তাবাদী সরকার কর্তৃক দুই বছর পর নতুন প্রজাতন্ত্রের জন্য একটি রাষ্ট্রীয় সঙ্গীত বেছে নেওয়ার জন্য একটি জাতীয় প্রতিযোগিতা অনুষ্ঠিত হয়েছিল । সঙ্গীতটি প্রাথমিকভাবে প্রতিযোগিতায় হারার জন্য নির্ধারিত ছিল, কিন্তু পরে এটি সিরিয়ার জনগণের মধ্যে দ্রুত জনপ্রিয়তা অর্জন করার পরে প্রতিযোগিতায় জয়লাভ করে যা প্রতিযোগিতার কমিটিকে তার সিদ্ধান্ত পুনর্বিবেচনা করার জন্য চাপ দেয় এবং শেষ পর্যন্ত সঙ্গীতটি জিতে যায় এবং সিরিয়ার সরকার কর্তৃক জাতীয় সঙ্গীত হিসেবে গৃহীত হয়।
সিরিয়ার জাতীয় সঙ্গীত চারটি চতুষ্পদী স্তবকে বিভক্ত, প্রতিটিতে চারটি লাইন রয়েছে। ছন্দের স্কিমটি "রুবাই' নামক একটি আরবি রূপ, যেখানে প্রতিটি স্তবকের উপাদান লাইনে একই চূড়ান্ত ছড়া রয়েছে। 
রাষ্ট্রীয় সঙ্গীতের সমস্ত লাইনে ১১ টি পদাংশ এর প্রতিটি রয়েছে, যার সবকটির স্ক্যানশনের একই সিস্টেম রয়েছে, যা নিম্নরূপ: \ / ˘ \ / ˘ \ / ˘ \ / যেখানে \ একটি মধ্যবর্তী চাপ, / হল একটি শক্তিশালী চাপ, এবং ˘ চাপমুক্ত। যদিও, সরলতার জন্য, একটি বিকল্প স্ট্রেস স্কিম দেওয়া হয় যা মধ্যবর্তী স্ট্রেসগুলিকে চিনতে পারে না, এবং সেই স্কিমটি হল: / / ˘ / / ˘ / / ˘ / /।উভয় ক্ষেত্রেই, প্রতি লাইনে ১১টি পদাংশ এবং রুবাই ছন্দের স্কিম রয়েছে।
সিরিয়ার জাতীয় সঙ্গীতকে চারটি স্তবকে ভাগ করা হয়েছে, প্রতিটি স্তবক বাকি স্তবক থেকে সিরিয়ার একটি আলাদা এবং অনন্য দিক সম্পর্কিত। যদিও সঙ্গীতটির নাম "স্বদেশের অভিভাবক", যা সিরিয়ার সামরিক বাহিনীর একটি রূপক, প্রকৃতপক্ষে শুধুমাত্র প্রথম স্তবকটি সেই সিরিয়ার সেনাবাহিনী সম্পর্কে কথা বলে। স্তবকগুলো নিম্নরূপ:
প্রথম স্তবকটি সিরিয়ার সেনাবাহিনী সম্পর্কে এবং জাতিকে রক্ষায় এবং নাগরিকদের অখণ্ডতা এবং আরবতা রক্ষায় এর ভূমিকা সম্পর্কে।
দ্বিতীয় স্তবকটি সিরিয়ার দৃশ্য এবং ভূখণ্ড সম্পর্কে, যেখানে এটি সিরিয়ার সমভূমি, পর্বত এবং সূর্যালোক আকাশ সম্পর্কে কথা বলে।
তৃতীয় স্তবকটি সিরিয়ার জনগণ, তাদের আশা, শহীদ এবং পতাকা সম্পর্কে। চতুর্থ স্তবকটি সিরিয়ার ইতিহাস, তার অতীত এবং বর্তমান থেকে তার ভবিষ্যত সম্পর্কে কথা বলে
২০১১ সাল থেকে সিরিয়ার বিরোধী দল বা সেই জনগণ যারা আসাদের বিরোধিতা করে এবং আসাদকে ঘৃণা করে তারা বিপ্লব এবং আসাদ সরকারের পতনের আহ্বান জানাতে মূল গান এবং আংশিকভাবে পরিবর্তিত গানের কিছু লাইন পরিবর্তন করেছে।
আরসিসিআই পাবলিক স্কুল এ্যান্ড কলেজ

রংপুর চেম্বার অব কমার্স এ্যান্ড ইন্ডাস্ট্রি পাবলিক স্কুল এ্যান্ড কলেজ (সংক্ষেপে: আরসিসিআই) রংপুর শহরের একটি শিক্ষাপ্রতিষ্ঠান। এটি শহরের কেন্দ্রস্থল পূর্ব শালবন এলাকায় অবস্থিত এবং ১৯৯৬ সালে প্রতিষ্ঠিত হয়। বর্তমানে এই প্রতিষ্ঠানে মাধ্যমিক ও উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, প্রাথমিক ও নিম্ন মাধ্যমিক স্তরও চালু আছে। ২০২৪ সালের তথ্য অনুযায়ী, এখানে মোট ১,৯৭০ জন শিক্ষার্থী অধ্যয়ন করছে।
রংপুর চেম্বার অব কমার্স এ্যান্ড ইন্ডাস্ট্রি কর্তৃক প্রতিষ্ঠানটি ১৯৯৬ সালে প্রতিষ্ঠিত হয়। পরবর্তীতে ২০১০ সালে মাধ্যমিক স্তর এবং ২০১৯ সালে উচ্চ মাধ্যমিক স্তর এমপিওভুক্তিকরণ হয়।
এখন এটিতে নার্সারি-কিন্ডারগার্টেন থেকে দ্বাদশ শ্রেণি পর্যন্ত ১৪টি ক্লাস রয়েছে।
২০২৪ সালের তথ্যানুসারে প্রাথমিক স্তরে ২৯৪ জন, নিম্ন মাধ্যমিক স্তরে ৩৫১ জন, মাধ্যমিক স্তরে ২০৬ জন এবং উচ্চমাধ্যমিক স্তরে ১১১৯ জন মিলে মোট ১৯৭০ শিক্ষার্থী শিক্ষাগ্রহণ করছে।
২০১১ থেকে ২০২৪ সাল পর্যন্ত প্রতিষ্ঠান থেকে মোট ৩,২১৫ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ৩,১২৮ জন এবং ফেল করেছে ৮৭ জন। ৬৯২ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৭.২৯%, এবং জিপিএ ৫ প্রাপ্তির হার ছিল ২১.৫২%।
২০১১ থেকে ২০২৪ সাল পর্যন্ত প্রতিষ্ঠান থেকে মোট ১,৫৫১ জন শিক্ষার্থী এসএসসি পরীক্ষায় অংশগ্রহণ করে। এর মধ্যে পাস করেছে ১,৫৩৩ জন এবং ফেল করেছে ১৮ জন। ৩৮৭ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৮.৮৪%, এবং জিপিএ ৫ প্রাপ্তির হার ছিল ২৪.৯৫%।
২০১১ থেকে ২০১৯ সাল পর্যন্ত প্রতিষ্ঠান থেকে মোট ১,১১৯ জন শিক্ষার্থী জেএসসি পরীক্ষায় অংশগ্রহণ করে। এর মধ্যে পাস করেছে ১,০৯৬ জন এবং ফেল করেছে ২৩ জন। ২৩৮ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৭.৯৪%, এবং জিপিএ ৫ প্রাপ্তির হার ছিল ২১.২৭%।
২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৩৬০ তম, দিনাজপুর বোর্ডে ২৩ তম, রংপুর বিভাগে ৩১ তম এবং রংপুর জেলার মধ্যে ১৩ তম স্থানে অবস্থান করেছে।
২০২৪ সহপাঠী স্কুল র‍্যাংকিং অনুযায়ী, কলেজটি জাতীয় পর্যায়ে ৫৭৫ তম, দিনাজপুর বোর্ডে ৫৪ তম, রংপুর বিভাগে ৫৫ তম এবং রংপুর জেলার মধ্যে ১৮ তম স্থানে অবস্থান করেছে।
ইয়েমেনের জাতীয় সঙ্গীত

" ঐক্যবদ্ধ প্রজাতন্ত্র ", এটির "হে পৃথিবী আমার এ গান বার বার গাও" নামেও পরিচিত, ইয়েমেনের জাতীয় সঙ্গীত । এটি আবদুল্লাহ আবদ আল-ওয়াহহাব নুমান রচনা করেন, যাতে আইয়ুব তারিশ সুর দেন। এটি পূর্বে দক্ষিণ ইয়েমেনের জাতীয় সঙ্গীত হিসাবে ব্যবহৃত হয়েছিল কিন্তু 1990 সালে দেশটি একীভূত হওয়ার সময় ইয়েমেন এটি গৃহীত 
1979 থেকে 1990 সাল পর্যন্ত দক্ষিণ ইয়েমেন এর ব্যবহারের সময়, সঙ্গীতটি ইয়েমেনের গণতান্ত্রিক প্রজাতন্ত্রের জাতীয় সঙ্গীত হিসাবে পরিচিত ছিল। 
ইয়েমেনী সংকট (২০১১-বর্তমান)
রুয়ান্ডা জাতীয় অলিম্পিক ও ক্রীড়া কমিটি

রুয়ান্ডা জাতীয় অলিম্পিক ও ক্রীড়া কমিটি (; এছাড়াও সংক্ষেপে আইওসি কোড আরডব্লিউএ দ্বারা পরিচিত) হলো রুয়ান্ডার জাতীয় অলিম্পিক কমিটি। এই সংস্থাটির ১৯৮৪ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর রুয়ান্ডার কিগালিতে অবস্থিত।
বর্তমানে রুয়ান্ডা জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন অ্যালিস উমুলিঙ্গা, যিনি ২০২৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জোসেফ কাজাংওয়ে।
১৯৮৪ সালে রুয়ান্ডার বহু-ক্রীড়ার সর্বোচ্চ সংস্থা হিসেবে রুয়ান্ডা জাতীয় অলিম্পিক ও ক্রীড়া কমিটি প্রতিষ্ঠিত হয়েছে। আলোইস এনসেকালিয়ে এই সংস্থার প্রথম সভাপতির দায়িত্ব পালন করেছেন, যিনি ১৯৮৪ হতে ১৯৯২ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার বছরেই রুয়ান্ডা ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
কেতিকা শর্মা

কেতিকা শর্মা (জন্ম: ২৪ ডিসেম্বর, ১৯৯৫) একজন ভারতীয় চলচ্চিত্র অভিনেত্রী, যিনি মূলত তেলুগু চলচ্চিত্রে অভিনয় করেন। তিনি "রোমান্টিক" (২০২১) ও "রাঙ্গা রাঙ্গা বৈভবাঙ্গা" (২০২২) চলচ্চিত্রে অভিনয়ের জন্য পরিচিত।
কেতিকা ১৯৯৫ সালের ২৪ ডিসেম্বর ভারতের নয়াদিল্লিতে জন্মগ্রহণ করেন। তিনি পড়াশোনা শেষ করে মডেলিং শুরু করেন। কেতিকা তার ডাবস্ম্যাশ ভিডিও ক্লিপের কারণে সোশ্যাল মিডিয়ায় ভাইরাল হয়েছিলেন।
কেতিকা শর্মা "রোমান্টিক" (২০২১)–এর মাধ্যমে তেলুগু চলচ্চিত্রে অভিষেক করেছিলেন। একই বছরে কেতিকা অভিনীত "লক্ষ্য" শিরোনামে আরেকটি চলচ্চিত্র মুক্তি পায়। পরবর্তীতে ২০২২ সালে তিনি প্রণয়ধর্মী নাট্য চলচ্চিত্র "রাঙ্গা রাঙ্গা বৈভবঙ্গা" এবং ২০২৩ সালে পবন কল্যাণ ও সাঁই ধর্ম তেজের সাথে "ব্রো" চলচ্চিত্রে অভিনয় করেছিলেন।
ভূমি গবেষণা জাদুঘর

ভূমি গবেষণা জাদুঘর লালমনিরহাট জেলার পাটগ্রাম উপজেলায় অবস্থিত একটি সংরক্ষিত জাদুঘর হিসাবে গড়ে তোলা হয়েছে কিছুদিন আগেও এটি পাটগ্রাম পৌরসভার পৌর ভূমি অফিস হিসেবে ব্যবহার করা হতো।
কোচবিহার মহারাজার আমলের প্রায় তিনশ’ বছরের পুরনো একটি ভবনকে সংস্কার করে ভূমি গবেষণা জাদুঘর গড়ে তোলা হয়েছে লালমনিরহাটের পাটগ্রামে। ঐতিহ্যবাহী এই ভবনটি এলাকায় ‘কাচারীঘর’ নামেই পরিচিত।
২০১৯ সালেন ১ আগস্ট পাটগ্রাম উপজেলার সহকারী কমিশনার (ভূমি) দীপক কুমার দেব শর্মা ভবনটি সংস্কার করে ভূমি ব্যবস্থাপনার ক্রমবিকাশের ইতিহাস ও ঐতিহ্যের নিদর্শন হিসেবে ভূমি গবেষণা জাদুঘর হিসেবে বাস্তবায়ন করেন।
প্রাচীন নির্দশনের মধ্যে রয়েছে তৎকালীন রাজা-মহরাজাদের ব্যবহৃত ৩টি সিন্দুক, তরবারি, গান্টার চেইন (ভূমি পরিমাপ যন্ত্র)। 
ভূমি ব্যবস্থাপনাসংক্রান্ত জ্ঞানার্জনের জন্য এখানে স্থাপন করা হয়েছে ভূমি বিষয়ক একটি লাইব্রেরী। লাইব্রেরীতে রয়েছে এ সংক্রান্ত নানা বইয়ের সমাহার। দর্শনার্থী ও তৃনমুল পর্যায়ের ইউনিয়ন ভূমি কর্মকর্তাদের ভূমি বিষয়ক বই পড়ার জন্য রয়েছে বিশেষ ব্যবস্থা। এর পাশে বাগানে রয়েছে বিভিন্ন প্রকার ফুলের গাছ। নৈসর্গিক এই সৌন্দর্য উপভোগ ও প্রাচীন ঐতিহ্য।
রণধীর সিং (রাজনীতিবিদ)

রণধীর সিং (জন্ম ১৯৬৬) জম্মু ও কাশ্মীরের একজন ভারতীয় রাজনীতিবিদ। তিনি ভারতীয় জনতা পার্টির প্রতিনিধিত্বকারী কালাকোট-সুন্দরবানী বিধানসভা কেন্দ্র থেকে জম্মু ও কাশ্মীর বিধানসভার সদস্য।
সিং জম্মু ও কাশ্মীরের রাজৌরি জেলার কালাকোটের বাসিন্দা। তিনি গিয়ান সিংয়ের ছেলে।
সিং ২০২৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির প্রতিনিধিত্ব করে কালাকোট সুন্দরবানী বিধানসভা কেন্দ্র থেকে জয়ী হন। তিনি ৩৫,০১০ ভোট পেয়েছেন এবং তার নিকটতম প্রতিদ্বন্দ্বী যিনি তার ভাতিজা জম্মু ও কাশ্মীর ন্যাশনাল কনফারেন্সের যশু বর্ধন সিংকে ১৪,৪০৯ ভোটের ব্যবধানে পরাজিত করেছেন।
ইফতকার আহমেদ

ইফতকার আহমেদ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জাতীয় কংগ্রেস দলের সদস্য হিসাবে রাজৌরি বিধানসভা কেন্দ্রের প্রতিনিধিত্ব করছেন।
কমার হুসাইন

কমার হুসাইন চৌধুরী (জন্ম ১৯৪৮) জম্মু ও কাশ্মীরের একজন ভারতীয় রাজনীতিবিদ। তিনি রাজৌরি জেলার রাজৌরি বিধানসভা কেন্দ্রের বিধায়ক ছিলেন। তিনি জম্মু ও কাশ্মীর পিপলস ডেমোক্রেটিক পার্টির প্রার্থী হিসেবে ২০১৪ সালের জম্মু ও কাশ্মীর বিধানসভা নির্বাচনে জয়ী হন। ২০২৪ সালের নির্বাচনে জেকেপিডিপি কর্তৃক নবনির্মিত থানামান্ডি বিধানসভা কেন্দ্রে প্রতিদ্বন্দ্বিতা করার জন্য তাকে আবার মনোনীত করা হয়। এটি তফসিলি উপজাতি সম্প্রদায়ের জন্য সংরক্ষিত আসন।
হুসাইন জম্মু ও কাশ্মীরের রাজৌরি জেলার থানামান্ডির বাসিন্দা। তিনি মৃত লাল দীনের ছেলে। তিনি একজন আইনজীবী এবং তার স্ত্রী একজন সরকারি শিক্ষক। তিনি বিএ শেষ করেন এবং তারপর ১৯৮৭ সালে জম্মু বিশ্ববিদ্যালয়ে এলএলবি সম্পন্ন করেন।
হুসাইন ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে রাজৌরি বিধানসভা কেন্দ্র থেকে জয়ী হন। তিনি ২৬,৯৫৪ ভোট পেয়েছেন এবং তার নিকটতম প্রতিদ্বন্দ্বী ভারতীয় জনতা পার্টির চৌধুরী তালিব হুসাইনকে ২,৪৯০ ভোটের ব্যবধানে পরাজিত করেছেন।
রুম মুহাম্মাদ পাশা

রুম মুহাম্মাদ পাশা ( ; ; মৃত্যু: ১৪৭০) ছিলেন উসমানীয় সাম্রাজ্যের একজন উজিরে আজম। তিনি ১৪৬৬ থেকে ১৪৬৯ সাল পর্যন্ত উসমানীয় সাম্রাজ্যের উজিরে আজম ছিলেন। তিনি মাহমুদ পাশার প্রধান প্রতিদ্বন্দ্বী হিসেবে পরিচিত ছিলেন। তার নাম থেকেই বোঝা যায়, তিনি একজন গ্রিক বংশোদ্ভূত ছিলেন।
কারামানি মুহাম্মাদ পাশার অনুরোধে সুলতান মুহাম্মাদ ফাতিহ ১৪৬৯ সালে রুম মুহাম্মাদ পাশাকে পদ থেকে বরখাস্ত করেন এবং ১৪৭০ সালে পানিতে ডুবে তাকে মৃত্যুদণ্ড কার্যকর করেন।
জাভেদ ইকবাল (রাজনীতিবিদ)

জাভেদ ইকবাল হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স দলের সদস্য হিসাবে বুধল বিধানসভা কেন্দ্রের প্রতিনিধিত্ব করছেন।
মুজাফফর ইকবাল খান

মুজাফফর ইকবাল খান জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং স্বতন্ত্র প্রার্থী হিসাবে থানামান্ডি বিধানসভা কেন্দ্রের প্রতিনিধিত্ব করছেন। তিনি অবসরপ্রাপ্ত প্রাক্তন বিচারক।
চৌধুরী মোহাম্মদ আকরাম

চৌধুরী মোহাম্মদ আকরাম (জন্ম ১৯৬২) জম্মু ও কাশ্মীরের একজন ভারতীয় রাজনীতিবিদ। তিনি পুঞ্চ জেলার সুরনকোট বিধানসভা কেন্দ্রের বিধায়ক। তিনি ভারতীয় জাতীয় কংগ্রেসের প্রার্থী হিসেবে ২০১৪ সালের জম্মু ও কাশ্মীর বিধানসভা নির্বাচনে জয়ী হন। তিনি একই কেন্দ্র থেকে ২০২৪ সালের নির্বাচনে স্বতন্ত্র প্রার্থী হিসেবে জয়ী হন।
আকরাম জম্মু ও কাশ্মীরের পুঞ্চ জেলার লাসানা গ্রামের বাসিন্দা। তিনি মৃত আসলাম চৌধুরী মোহাম্মদ আসলামের ছেলে। তিনি আর.ই.সি শ্রীনগরে ১৯৯১ সালে সিভিল ইঞ্জিনিয়ারিংয়ে তার বি.ই. শেষ করেন।
আকরাম ২০১৪ সালের জম্মু ও কাশ্মীর বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে সুরানকোট বিধানসভা কেন্দ্র থেকে জয়ী হন। তিনি ৩০,৫৮৪ ভোট পেয়েছেন এবং তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের মুশতাক আহমেদ শাহকে ৮,০৬৪ ভোটের ব্যবধানে পরাজিত করেন। ২০২৪ সালের জম্মু ও কাশ্মীর বিধানসভা নির্বাচনে তিনি স্বতন্ত্র প্রার্থী হিসাবে ৩৪,২০১ ভোট পান এবং তার নিকটতম প্রতিদ্বন্দ্বী ভারতীয় জাতীয় কংগ্রেসের মোহাম্মদ শাহনওয়াজকে ৮,৫৫১ ভোটের ব্যবধানে পরাজিত করেন।
আমোদিনী

আমোদিনী চিদানন্দ দাশগুপ্ত রচিত ও পরিচালিত ১৯৯৪ সালের বাংলা ভাষার ভারতীয় নাট্য চলচ্চিত্র। রাষ্ট্রীয় ফিল্ম বিকাস নিগম (এনএফডিসি) ও দূরদর্শন এটি প্রযোজনা করে। এতে শ্রেষ্ঠাংশে অভিনয় করেন পীযূষ গঙ্গোপাধ্যায় ও রচনা বন্দ্যোপাধ্যায়।
চলচ্চিত্রটি ১৯৯৪ সালের ৭ই সেপ্টেম্বর মুক্তি পায়। এটি ৪২তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ পোশাক পরিকল্পনা বিভাগে দুটি পুরস্কার এবং ৫৯তম বার্ষিক বিএফজেএ পুরস্কারে একটি বিভাগে পুরস্কার অর্জন করে। এটি ১৯৯৬ সালের ১১ই জানুয়ারি ভারতের আন্তর্জাতিক চলচ্চিত্র উৎসবে ভারতীয় প্যানোরামা শাখায় প্রদর্শিত হয় এবং শ্রেষ্ঠ বাংলা চলচ্চিত্রের পুরস্কার অর্জন করে।
যুগান্ত

যুগান্ত অপর্ণা সেন রচিত ও পরিচালিত ১৯৯৫ সালের বাংলা ভাষার ভারতীয় নাট্য চলচ্চিত্র। এটি প্রযোজনা করে ন্যাশনাল ফিল্ম ডেভলপমেন্ট কর্পোরেশন অব ইন্ডিয়া (এনএফডিসি)। চলচ্চিত্রটিতে উপসাগরীয় যুদ্ধ (তেলের জন্য যুদ্ধ) ও পরিবেশ, প্রাণিকুল ও মানবজাতির উপর এর প্রভাব চিত্রিত হয়েছে। এতে শ্রেষ্ঠাংশে অভিনয় করেন অঞ্জন দত্ত, রূপা গঙ্গোপাধ্যায়, পল্লবী চট্টোপাধ্যায় ও কুণাল মিত্র।
চলচ্চিত্রটি ১৯৯৪ সালের ১৩ই অক্টোবর মুক্তি পায়। এটি ৪৩তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ নৃত্য পরিচালনা বিভাগে দুটি পুরস্কার এবং ৬০তম বার্ষিক বিএফজেএ পুরস্কারে ২য় শ্রেষ্ঠ ভারতীয় চলচ্চিত্র ও শ্রেষ্ঠ মৌলিক গল্প বিভাগে দুটি পুরস্কার অর্জন করে।
সংঘাত (১৯৯৬-এর চলচ্চিত্র)

সংঘাত পিনাকী চৌধুরী প্রযোজিত ও পরিচালিত ১৯৯৬ সালের বাংলা ভাষার ভারতীয় নাট্য চলচ্চিত্র। এটি দিব্যেন্দু পালিতের গল্প অবলম্বনে নির্মিত। এটি প্রযোজনা করে ন্যাশনাল ফিল্ম ডেভলপমেন্ট কর্পোরেশন অব ইন্ডিয়া। এটি জন্ম থেকে মৃত্যু পর্যন্ত একজন নারীর জীবনের সংগ্রামের গল্প। এতে শ্রেষ্ঠাংশে অভিনয় করেন দোলন রায় ও সৌমিত্র চট্টোপাধ্যায়। চলচ্চিত্রটি ১৯৯৬ সালের ১৯শে অক্টোবর মুক্তি পায়। এটি ৪৪তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও বিশেষ উল্লেখ (দোলন রায়) বিভাগে দুটি পুরস্কার অর্জন করে।
ঋতুপর্ণা বিয়ের ছয় মাসের মধ্যে বিধবা হয়। সে তার বাবার বাড়িতে ফিরে আসে, কিন্তু তার জীবন আর আগের মত নেই। সে একটি খণ্ডকালীন চাকরি করে এবং অপেশাদার অভিনয় শুরু করে। অভিনয় জীবনের শীর্ষে পৌঁছানোর পর আকস্মিক দুর্ঘটনায় সে সকল আশা ছেড়ে দেয়। এই সময়ে নাট্যকার মৃণালকান্তি তাকে একটি নাটক নির্দেশনার প্রস্তাব দেয়।
গায়ত্রী অশোক

গায়ত্রী অশোক (জন্ম: ২২ ডিসেম্বর ১৯৯৫), একজন ভারতীয় অভিনেত্রী, যিনি মূলত মালয়ালম চলচ্চিত্রে অভিনয় করেন।
গায়ত্রী ভারতের কেরলের কণ্ণুরে জন্মগ্রহণ করেন। চলচ্চিত্রে অভিষেকের আগে তিনি চেন্নাইয়ে গ্রাফিক ডিজাইনার হিসেবে কাজ করেছিলেন। প্রাথমিকভাবে গায়ত্রী মডেলিং শুরু করেন এবং চেন্নাইয়ের একটি অভিনয় ক্লাসে যোগ দিয়েছিলেন। তিনি চেন্নাইয়ের এসআরএম বিশ্ববিদ্যালয়ে ভিজ্যুয়াল কমিউনিকেশনে ডিগ্রি অর্জন করেছেন।
গায়ত্রী নায়িকা চরিত্রের জন্য অডিশন দেওয়ার পর "লাড্ডু" চলচ্চিত্রের মাধ্যমে মালয়ালম চলচ্চিত্র শিল্পে অভিষেক করেন। ২০২১ সালে তিনি মালয়ালম চলচ্চিত্র "স্টার"–এ অভিনয় করেছিলেন। গায়ত্রী ধ্যান শ্রীনিবাসনের সাথে জেসপাল শানমুগাম পরিচালিত "স্বর্গাতিলে কাত্তুরম্বু" চলচ্চিত্রে কেন্দ্রীয় চরিত্রে অভিনয় করেছিলেন। ২০২৪ সালে তিনি "মঞ্জু ওয়ারিয়ারের" সাথে "ফুটেজ" চলচ্চিত্রে কেন্দ্রীয় নারী চরিত্রে অভিনয় করে জনপ্রিয়তা অর্জন করেছেন।
সিগারেটস আফটার সেক্স

সিগারেটস আফটার সেক্স একটি মার্কিন ড্রিম পপ ব্যান্ড। এটি টেক্সাসের এল পাসোতে ২০০৮ সালে গ্রেগ গঞ্জালেজ গঠন করেন। ব্যান্ডটি তাদের অশরীরী, অপারগতাময় এবং প্রায়শই স্বপ্নসদৃশ সঙ্গীত শৈলীর জন্য পরিচিত। তাদের গানগুলি বেশিরভার ভালোবাসা এবং প্রেমের বিষয় নিয়ে রচিত। গঞ্জালেজের কণ্ঠকে উভলিঙ্গ হিসাবে বর্ণনা করা হয়েছে। একটি পরিবেষ্টিত পপ ব্যান্ড হিসাবে বাজারজাত করা স্বত্বেও, সিগারেটস আফটার সেক্সকে শুগেজ, স্লোকোর এবং ইন্ডি রক হিসাবে বিবেচনা করা হয়।
ব্যান্ডের অভিষেক এক্সটেন্ডেড প্লে (EP), "I.", ২০১২ সালে মুক্তি পায়, "নাথিংস গনা হার্ট ইউ বেবি" গানটি অবশেষে বাণিজ্যিক লাইসেন্সিংয়ের মাধ্যমে একটি স্লিপার হিট হয়ে ওঠে।২০১৫ সালে স্বতন্ত্র একক "অ্যাফেকশন" প্রকাশের পর, ব্যান্ডটি ২০১৭ সালে তাদের স্ব-শিরোনামযুক্ত প্রথম স্টুডিও অ্যালবাম প্রকাশ করে যা সমালোচকদের প্রশংসা অর্জন করে। সিগারেটস আফটার সেক্সের দ্বিতীয় স্টুডিও অ্যালবাম, "ক্রাই", ২০১৯ সালে অনুসরণ করে। ব্যান্ডের তৃতীয় অ্যালবাম, "এক্স'স", ১২ জুলাই, ২০২৪ সালে প্রকাশিত হয়।
ফ্রিজিং ওয়াটার নম্বর ৭

ফ্রিজিং ওয়াটার নম্বর ৭ () (ফ্রিজিং ওয়াটার #৭ হিসেবে অলংকৃত) চীনা শিল্পী রেন জুনের একটি মরিচাবিহীন ইস্পাতের ভাস্কর্য ছিল। ২০০৯-২০১১ ভ্যানকুভার বিয়েনাল (আন্তর্জাতিক ভাস্কর্য প্রদর্শনী)-এর জন্য ২০১০ শীতকালীন অলিম্পিকের ঠিক আগে ২০০৯ সালে এটি ভ্যানকুভারের ভ্যানিয়ার পার্কে স্থাপিত হয়েছিল। এটি ছিল উত্তর আমেরিকায় রেন জুনের অভিষেক কর্ম।
"দ্য জর্জিয়া স্ট্রেইটের" প্রতিবেদন অনুসারে ২০১১ সালে এপ্রিলে ব্রিটিশ কলাম্বিয়ার রিচমন্ডে "ফ্রিজিং ওয়াটার #৭" পুনরায় স্থাপন করা হয়েছে। ২০১৪ সালে ভ্যানকুভার আন্তর্জাতিক ভাস্কর্য বিয়েনালের জন্য ভাস্কর্যটির অস্থায়ী প্রদর্শন বাড়ানোর জন্য একটি আনুষ্ঠানিক অনুরোধ দায়ের করা হয়েছিল। বড় ধরনের ক্ষয়ের কারণে, ২০১৪ সালের সেপ্টেম্বরে ভাস্কর্যটির বিভিন্ন অংশ খুলে সরানো হয়েছিল। ভাস্কর্যটি লম্বা এবং ওজন এর বেশি।
ব্রিটিশ কলাম্বিয়ার রিচমন্ডে "ওয়াটার #১০" নামে ভাস্কর্যটির একটি "উল্লম্ব যমজ" রয়েছে।
শুদ্ধির চোখ (ভাস্কর্য)

শুদ্ধির চোখ () পোলিশ শিল্পী মিরোস্লো বাল্কার ২০০৯ সালে নকশা করা বহিরাঙ্গন শিল্পকর্ম। এটি জাগরেবের সমসাময়িক শিল্প জাদুঘরের সামনে দক্ষিণ পাশের প্রবেশদ্বারে প্রদর্শিত হয়েছিল।
শিল্পকর্মে, শিল্পী রাস্তার বাইরের কোলাহল এবং স্নায়ুচাপে ভারাক্রান্ত জাদুঘরের দর্শকের কথা ভাবেন এবং তাদের একটি ব্যক্তিগত ধ্যানের জায়গা প্রস্তাব করেন যেখানে দর্শনার্থী শিল্পকর্মে প্রবেশ করতে পারে এবং এটিকে প্রতিফলন এবং নির্জনতার জন্য একটি ব্যক্তিগত জায়গা হিসেবে গ্রহণ করতে পারে। ছাদের দুটি খোলা চোখ রয়েছে যা অন্ধকার এবং বন্ধ স্থানে আলো এবং জল দেয়। জলের নিরবচ্ছিন্ন সঞ্চালন, আলো এবং অন্ধকারের পরিবর্তন, জীবন ও মৃত্যুর চক্রের সূচনা হিসাবে অনুভব করা যেতে পারে।
সাবালকত্বের বয়স

সাবালকত্বের বয়স আইনশাস্ত্রে স্বীকৃত বা গৃহীত একটি বয়স সীমা, যার মাধ্যমে কোনো ব্যক্তি সাবালক কিনা তা ঠিক করা হয়। এই বয়সে কোনো ব্যক্তিকে আর নাবালক বলে বিবেচিত করা হয় না, যার ফলে তার উপর পিতামাতা বা অভিভাবকদের নিয়ন্ত্রণ ও আইনি দায়িত্ব শেষ হয়ে যায়। অনেক দেশে সাবালকত্বের বয়স ১৮, কিন্তু কিছু এখতিয়ারে এটি ১৮-এর কম বা বেশি হতে পারে।
"সাবালকত্বের বয়স" বলতে সাধারণত কোনো ব্যক্তিকে "সাবালক"-এর মর্যাদা প্রদানকারী আইনসংকলনকে বোঝায়। সাবালকত্বের বয়সের কম বয়সীদের "নাবালক" বলা হয় এবং তারা আইনত কিছু নির্দিষ্ট অধিকার থেকে বঞ্চিত (যেমন ভোটাধিকার, মদ্যপানের অধিকার, বিবাহাধিকার ও চুক্তিপত্র স্বাক্ষরের অধিকার)। তবে কিছুক্ষেত্রে সাবালকদেরও "নাবালক" বলে অভিহিত করা হয়। যেমন মার্কিন যুক্তরাষ্ট্রের বেশিরভাগ রাজ্যে সাবালকত্বের বয়স ১৮ কিন্তু মদ্যপানের বয়স ২১, যার ফলে সেখানে মদ্যপানের বিষয়ে ২০ বছর বয়সের কোনো সাবালককেও "নাবালক" বলে চিহ্নিত করা হবে। এছাড়া যৌনতার বয়স বেশিরভাগ দেশে সাবালকত্বের কম হলেও অন্যান্য দেশে এটি সাবালকত্বের বেশি। সেক্ষেত্রে যৌনতার অধিকার লাভ করেনি এমন কোনো সাবালককেও "নাবালক" বা "অপ্রাপ্তবয়স্ক" বলে চিহ্নিত করা হবে। নাবালকদের ক্ষেত্রে সাবালকদের অধিকার গ্রহণ করার চেষ্টা একপ্রকার অপরাধ, যার জন্য তাকে জরিমানা দিতে হবে বা বিরল ক্ষেত্রে কারাদণ্ড ভোগ করতে হবে।
সাবালকত্বের বয়স নিয়ে বিভিন্ন ধর্মের নিজস্ব নিয়মবিধি আছে। এক্ষেত্রে অন্তত ধর্মীয় রীতিনীতি পালনের জন্য কোনো ব্যক্তিকে সাবালক হিসাবে চিহ্নিত করা হয়।